දෙමළ වැසියන් සම්බන්ධ කරුණේදී එම ජනතාවට සමානාත්මතාව, යුක්තිය, සාමය මෙන්ම නිසි ගෞරවය ලබාදීම සම්බන්ධයෙන් ද ශ්‍රී ලංකා රජය අවබෝධ කර ගනු ඇති බව අග්‍රාමාත්‍ය මෝදි එහිදී පෙන්වා දී තිබෙනවා.ත්‍රස්තවාදයට එරෙහි සටනේදී දෙරට අතර සහයෝගිතාව තවදුරටත් පුළුල් කර ගැනීමට ද තීරණය කළ බවයි ඉන්දීය අග්‍රාමාත්‍යවරයා අදාළ ඒකාබද්ධ මාධ්‍ය හමුවේදී වැඩිදුරටත් ප්‍රකාශ කර ඇත්තේ.මේ අතර, අග්‍රාමාත්‍ය මහින්ද රාජපක්ෂ අද පෙරවරුවේ නවදිල්ලි නුවරදී ඉන්දීය විදේශ කටයුතු අමාත්‍ය සුබ්‍රමනියම් ජයශංකර් හමුවූ අතර, එහිදී සංචාරක කර්මාන්තය ඇතුළු ක්ෂේත්‍ර ගණනාවක් සම්බන්ධයෙන් ද්වීපාර්ශවික සාකච්ඡා සිදුකර තිබුණා.